Blaze7451/Wiki-th-20250601 huggingface dataset:
เคลียร์

เคลียร์ (Klear) ศิลปินกลุ่มจากสังกัดจีนี่ เรคคอร์ด ในเครือจีเอ็มเอ็ม แกรมมี่ สร้างชื่อมาจากการประกวดวงดนตรีระดับมหาวิทยาลัย จนไปสะดุดตา ต้า พาราด็อก จนมีโอกาสเล่นเป็นวงเปิดให้บอดี้สแลมในคอนเสิร์ตเปิดอัลบั้ม Save My Life ด้วยพลังเสียงอันทรงพลังของแพท ปัจจุบันทางวงเคลียร์มีผลงานออกมาแล้ว 5 อัลบั้ม กับเพลงประกอบละครที่ได้รับความนิยมอีกหลายเพลง ในปี 2558 เคลียร์ห่างหายไปถึงสามปี พวกเขากลับมาพร้อมกับซิงเกิ้ล กระโดดกอด ที่ถูกปล่อยเมื่อวันที่ 28 พฤษภาคม 2558
พร้อมกับปล่อยเพลงช้า ต่อเนื่องกันมากับซิงเกิ้ล "สิ่งของ" ที่ได้รับผลตอบรับจากแฟนเพลงเป็นอย่างดีด้วยยอดชมบน YouTube กว่า 150 ล้านครั้งและได้รับรางวัล วงดนตรียอดเยี่ยม จากไนน์เอ็นเตอร์เทน อวอร์ดส์ ในปี 2559

**ประวัติ**
เคลียร์เริ่มต้นจากประกวดดนตรีจากเวทีประกวดจำนวนมาก จนได้มีโอกาสร่วมงานในสังกัด จีนี่ เรคคอร์ด  เมื่อปี พ.ศ. 2551 เคลียร์เปิดตัวอัลบั้มชุดแรก Stay Alive มีเพลงที่ได้รับความนิยมอย่าง หนี
หนึ่งปีถัดมา พ.ศ. 2552 วงเคลียร์ได้เป็นที่รู้จักกันทั้งประเทศอย่างเต็มตัว และปีถัดมา พ.ศ. 2553 วงเคลียร์ก็ได้ปล่อยอัลบั้มชุดที่ 2 "Brighter Day" มีเพลงที่ได้รับความนิยมอย่าง "ความทรมานที่แสนมีความสุข" "เล่นของสูง" "Brighter Day" "จะรักหรือจะร้าย" "แด่เธอที่รัก" และ "รักไม่ต้องการเวลา" ซึ่งเพลงรักไม่ต้องการเวลาเป็นเพลงสัญลักษณ์ประจำวง
2 ปีถัดมา พ.ศ. 2555 วงเคลียร์ออกอัลบั้มชุดที่สาม "The Storyteller" มีเพลงที่ได้รับความนิยมอย่าง "อดทนกับความเหงา" "ผีเสื้อที่หายไป" และ "คำยินดี" และในปี 2557 เคลียร์ก็ได้ร่วมแสดงคอนเสิร์ต 16 ปีแห่งความร็อค ปีถัดมาพวกเขาได้ปล่อยซิงเกิ้ลหลังจากห่างหายไปถึงสามปีพร้อมกับซิงเกิ้ลลำดับแรก กระโดดกอด จากอัลบั้มชุดใหม่ ที่ถูกปล่อยเมื่อวันที่ 28 พฤษภาคม 2558

**สมาชิกของวง**
สมาชิกปัจจุบัน- รัณนภันต์ ยั่งยืนพูนชัย (แพท) - ร้องนำ เกิดวันที่ 24 ตุลาคม พ.ศ. 2526 เกิดที่ อำเภอเมืองพิษณุโลก จังหวัดพิษณุโลก (พ.ศ. 2550 - ปัจจุบัน)- ณัฐวัฒน์ แสงวิจิตร (ณัฐ) - กีต้าร์, (โซโล่) เกิดวันที่ 8 พฤษภาคม พ.ศ. 2524 เกิดที่ เขตภาษีเจริญ กรุงเทพมหานคร (พ.ศ. 2550 - ปัจจุบัน)- นัฐ นิลวิเชียร (นัฐ) - กลอง เกิด 1 เมษายน พ.ศ. 2531 เกิดที่ อำเภอพิมาย จังหวัดนครราชสีมา (พ.ศ. 2550 - ปัจจุบัน)
อดีตสมาชิก
*ปนัสฐ์ นาคนำไพ (พ้อยท์) - เปียโน, คีย์บอร์ด เกิด 24 มิถุนายน พ.ศ. 2530 เกิดที่ อำเภอเมืองร้อยเอ็ด จังหวัดร้อยเอ็ด (พ.ศ. 2552 - 2560)
*คียาภัทร โพธิ์วงศ์ไพรเลิศ (คี) – เบส เกิด 1 มกราคม พ.ศ. 2532 เกิดที่ เขตบางบอน กรุงเทพมหานคร (พ.ศ. 2550 - 2567)

**จุดยืนทางการเมือง**
ภายหลังการยุติการทำหน้าที่สมาชิกผู้แทนราษฎรของ พิธา ลิ้มเจริญรัตน์ รัณนภันต์ นักร้องนำของวง ได้โพสต์ภาพพระราชบัญญัติธรรมนูญการปกครองแผ่นดินสยามชั่วคราว พุทธศักราช 2475 โดยเน้นมาตรา 1 ที่ระบุไว้ว่า "มาตรา 1 อำนาจสูงสุดของประเทศนั้นเป็นของราษฎรทั้งหมด" 

**ผลงาน**

**อีพี**


**สตูดิโออัลบั้ม**

**อัลบั้มรวมเพลง**

**อัลบั้มร่วมกับศิลปินคนอื่น**

**ซิงเกิล**

**ผลงานอื่น**
 แขกรับเชิญคอนเสิร์ต Room39 : The Truth in Room39 concert ที่ ไบเทค บางนา
*แขกรับเชิญคอนเสิร์ต 10 ปี ว่าน โซโลอิสท์ อะโลนเวร่า คอนเสิร์ต ตอน คนดีศรีขาวจ๋อง ของ ธนกฤต พานิชวิทย์ (เฉพาะแพท Klear) ที่ อิมแพ็ค อารีนา เมืองทองธานี- เพลง ฉันอยู่ตรงนี้ข้าง ๆ เธอ (ประกอบภาพยนตร์ รักฉันอย่าคิดถึงฉัน)- คอนเสิร์ต KLEAR CONCERT : THE FIRST SPACE วันที่ 1 กรกฎาคม พ.ศ. 2560 ที่เมืองไทย จีเอ็มเอ็มไลฟ์เฮาส์

**รางวัล**

**อ้างอิง**

**แหล่งข้อมูลอื่น**
  ข้อมูลศิลปิน
หมวดหมู่:กลุ่มดนตรีร็อกสัญชาติไทย
หมวดหมู่:กลุ่มดนตรีไทยในยุค 2000
หมวดหมู่:กลุ่มดนตรีที่มีนักร้องนำเป็นผู้หญิง
พระครูอนุศาสน์กิจจาทร (เขียว กิตฺติคุโณ)

พ่อท่านเขียว กิตติคุโณ (19 สิงหาคม พ.ศ. 2472 – 2 พฤศจิกายน พ.ศ. 2565) เป็นพระเกจิอาจารย์สายหลวงปู่ทวด ผู้มีศีลวัตรปฏิบัติอันงดงาม และเป็นที่น่าเคารพนับถือ โดยท่านได้สืบทอดวิชามาจากพระเกจิอาจารย์รุ่นเก่า รวมไปถึงเกจิฆราวาส โดยสืบวิชาจำพวกสมุนไพร, สืบอายุ, เมตตา, แคล้วคลาด, โภคทรัพย์ ฯลฯ ซึ่งวัตถุมงคลของพ่อท่านเขียวนั้นมีประสบการณ์มาก ประชาชนทั้งชาวไทยและต่างประเทศต่างเลื่อมใสศรัทธาในองค์พ่อท่านเขียว

**ประวัติ**
พ่อท่านเขียว กิตติคุโณ วัดห้วยเงาะ เกิดเมื่อวันที่ 19 สิงหาคม พ.ศ. 2472 ตรงกับรัชสมัยพระบาทสมเด็จพระปกเกล้าเจ้าอยู่หัว รัชกาลที่ 7 ณ ตำบลหน้าถ้ำ อำเภอเมืองยะลา จังหวัดยะลา เป็นบุตรของนายทอง เพชรภักดี และนางกิ๊ม นวลศรี  ครอบครัวชาวนาในจังหวัดยะลา โดยเป็นบุตรคนที่ 3 ในจำนวนพี่น้องร่วมบิดามารดาทั้งหมด 7 คน ช่วงชีวิตในวัยเด็ก ท่านเรียนจบระดับชั้นประถมศึกษาปีที่ 4 เพราะบิดาถึงแก่กรรม จึงต้องออกมาช่วยมารดาทำงานเพื่อช่วยเหลือครอบครัว จนกระทั่งเมื่อมีอายุได้ 20 ปี จึงได้อุปสมบทเป็นพระภิกษุ ณ วัดนางโอ (หรือวัดบุพนิมิต ในปัจจุบัน) ตำบลแม่ลาน (ปัจจุบันเปลี่ยนเป็น อำเภอแม่ลาน) จังหวัดปัตตานีเมื่อวันที่ 6 มิถุนายน พ.ศ. 2492 โดยมีพระครูมนูญสมณการ วัดพลานุภาพ เป็นพระอุปัชฌาย์ พระอธิการแดง ธมฺมโชโต เป็นพระกรรมวาจาจารย์ พระอธิการคำ ติสสโร เป็นพระอาจารย์ผู้ประสิทธิ์ประสาทความรู้วิชาให้แก่พ่อท่านเขียวก่อนอุปสมบท หลังจากนั้นท่านจึงได้ฝึกฝนสวดมนต์บทต่าง ๆ ในเจ็ดตำนานและการสวดภาณยักษ์
พรรษาที่ 2 ท่านได้ย้ายไปจำพรรษาอยู่ที่วัดสุนทรประชาราม อำเภอรามัน จังหวัดยะลา
พรรษาที่ 3 พ่อท่านเขียวได้กลับไปที่วัดนางโออีกครั้ง พร้อมกับได้ศึกษาวิชากับ ตาเลี่ยม กับฆราวาสที่เชี่ยวชาญด้านวิปัสสนากรรมฐาน รวมทั้งศึกษาสรรพวิชาต่าง ๆ จากฆราวาสอีกหลายท่าน พ่อท่านเขียวยังสอบได้นักธรรมชั้นโท แล้วยังได้รับตำแหน่งรักษาการเจ้าอาวาสวัดนางโอ ก่อนที่จะดำรงตำแหน่งเจ้าอาวาสในเวลาต่อมา พ่อท่านเขียวเป็นคนที่รักความสันโดษ และใช้ชีวิตอย่างเรียบง่าย มัธยัสถ์ อดออม และรักการอ่านและการศึกษาหาความรู้ ไม่ว่าจะเป็นทางด้านกฎหมายหรือทางด้านเกษตรกรรม หรือในทางด้านทางธรรม ท่านก็ศึกษาพระปริยัติธรรม บาลีไวยากรณ์ และ นักธรรม รวมทั้งสวดมนต์พิธีต่าง ๆ
พรรษาที่ 5 สามารถสวดปาฏิโมกข์ได้ มีความเคร่งครัด ไม่ยึดติดในลาภยศ สรรเสริญ
พ่อท่านเขียว กิตติคุโณ ได้ย้ายมาจำพรรษา ณ วัดห้วยเงาะ อำเภอโคกโพธิ์ จังหวัดปัตตานี ในสมัยที่พ่อท่านธีร์ ลูกศิษย์ของท่านเป็นอดีตเจ้าอาวาส

**มรณภาพ**
พระครูอนุศาสน์กิจจารทร (พ่อท่านเขียว กิตฺติคุโณ) ถึงแก่กาลมรณภาพด้วยโรคชรา เมื่อวันพุธที่ 2 พฤศจิกายน พ.ศ. 2565 เวลา 21.25 น. (ขึ้น 9 ค่ำ เดือน 12) ณ โรงพยาบาลปัตตานี 
โดยมีกำหนดนำสรีระสังขารกลับไปบำเพ็ญกุศล ณ วัดอรัญวาสิการาม (ห้วยเงาะ) ในวันพฤหัสบดีที่ 10 พฤศจิกายน พ.ศ. 2565

**อ้างอิง**
หมวดหมู่:บุคคลจากอำเภอเมืองยะลา
หมวดหมู่:เกจิอาจารย์
หมวดหมู่:ภิกษุจากจังหวัดยะลา
หมวดหมู่:ภิกษุจากจังหวัดปัตตานี
โมบิลสูทกันดั้ม AGE

โมบิลสูทกันดั้ม AGE (โมบิลสูทกันดั้มเอจ) (Kidō Senshi Gandamu Eiji) เป็นการ์ตูนญี่ปุ่น 1 ในซีรีส์ กันดั้ม เริ่มออกอากาศครั้งแรกในประเทศญี่ปุ่น ตั้งแต่วันที่ 10 ตุลาคม 2554 จนถึงวันที่ 23 กันยายน พ.ศ. 2555 การนับศักราชในซีรีส์นี้คือ A.G. (Advanced Generation)

**เรื่องย่อ**
เป็นเวลากว่าร้อยปีมาแล้ว ที่มนุษย์เริ่มต้นใช้ชีวิตในอวกาศ จนกระทั่ง ปี A.G. 101 ศัตรูลึกลับ UE (Unknown Enemy) ได้โจมตีโคโลนี่ "แองเจิล" จนล่มสลาย เหตุการณ์ในวันนั้นต่างก็เรียกขานกันว่า "วันแห่งการล่มสลายของนางฟ้า" และสงครามก็ได้เริ่มขึ้น
ใน ปี A.G. 108 ฟลิท อาซึโนะ เด็กหนุ่มวัย 7 ปีได้สูญเสียแม่ของเขาที่โคโลนี่ "โอวาน" ในเหตุการณ์ที่ถูก UE โจมตี แม่ของเขาได้มอบ AGE Device ซึ่งได้บรรจุข้อมูลและแบบแปลนของโมบิลสูทให้ตำนานที่มีนามว่า "กันดั้ม" ไว้ เขารอดชีวิตจากเหตุการณ์นั้น และย้ายมาพักอาศัยอยู่ที่โคโลนี่ "โนร่า" กับ เอมิลี่ อาโลอิ เพื่อนสมัยเด็กของเขา พร้อมทั้งใช้แปลนที่มาพร้อมกับ AGE Device เพื่อสร้างกันดั้มขึ้นมา
7 ปีต่อมาใน ปี A.G. 115 ขณะที่เขากับเอมิลี่ กำลังชมระบบท้องฟ้าจำลองของโคโลนี่ UE ก็บุกจู่โจมโนร่า โมบิลสูทของกองทัพไม่สามารถรับมือได้ ความหวังเพียงอย่างเดียวก็คือ โมบิลสูทที่สร้างจากตำนาน AGE-1 กันดั้ม เอจ-1 เท่านั้นและนี่คือจุดเริ่มต้นของสงครามที่จะดำเนินรวบ 100 ปี

**ตัวละครหลัก**
 ฟลิท อาซึโนะ (Asuno Furitto) (Asuno Flit)
 วัยเด็กและวัยหนุ่มให้เสียงโดย: โทชิยูกิ โทโยนากะ (ญี่ปุ่น), อรุณี นันทิวาส (ไทย)
 วัยผู้ใหญ่ให้เสียงโดย: คาสึโฮโกะ อิโนอุเอะ (ญี่ปุ่น), มนูญ เรืองเชื้อเหมือน (ไทย)
 ตัวเอกของเรื่องในรุ่นแรก เป็นผู้รอดชีวิตจากเหตุการณ์ที่ UE โจมทีโคโลนี่โอวาน ได้รับมอบ AGE Device จากแม่ และนำมาสานต่อสร้าง โมบิลสูทในตำนาน AGE-1 กันดั้ม เอจ-1 เนื่องจากเหตุฉุกเฉิน ทำให้ฟลิทขึ้นไปขับกันดั้มเอจทั้งๆที่ไม่ได้เป็นนักบิน และด้วยการตื่นในฐานะเอ็กซ์ราวน์เดอร์ของฟลิต ทำให้สามารถเปิดโปงตัวจริงของ UE และพลิกโฉมหน้าของสงคราม
 อาเซมุ อาซึโนะ (Asuno Asemu) (Asuno Asem
 วัยหนุ่มให้เสียงโดย: ทาคูยะ เองูจิ (ญี่ปุ่น), ภัทรวุฒิ สมุทรนาวี (ไทย)
 วัยผู้ใหญ่ให้เสียงโดย: โคสุเกะ โทริอุมิ (ญี่ปุ่น)
 ตัวเอกของเรื่องในรุ่นที่สอง ลูกชายของฟลิทและเอมิลี่ ได้รับสืบทอด AGE Device จากฟลิทโดยอาเซมนั้นจะเงียบขรึมกว่าฟริตพอสมควร ในวันเกิดอายุครบ 17 ปี รวมถึงภาระหน้าที่ของตระกูลในฐานะผู้ปกป้อง พร้อมกับกันดั้ม เอจ-2
 คิโอะ อาซึโนะ (Asuno Kio)
 ให้เสียงโดย: คาสึโมโตะ ยามาโมโตะ (ญี่ปุ่น), วิภาดา จตุยศพร (ไทย)
 ตัวเอกของเรื่องในรุ่นที่สาม ลูกชายของอาเซมและโรแมรี่ คิโอะ เป็นเอ็กซ์ราวน์เดอร์ที่มีระดับพลังที่สูง ประกอบกับโตมาโดยถูก ฟลิท ฝึกฝนให้เป็นนักบินมาตั้งแต่เด็กผ่านซิมูเลชั่นในรูปแบบของเกม ทำให้มีความสามารถในการบังคับหุ่นในระดับสูง หุ่นที่เขาใช้คือ กันดั้ม เอจ-3 และภายหลังเมื่อพลังของเขาเพิ่มขึ้นจน เอจ-3 ไม่อาจตอบสนองได้จึงเปลี่ยนเป็น กันดั้ม เอจ-FX

**โมบิลสูท**

**รายชื่อตอน**

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ (ซันไรส์) 
หมวดหมู่:ซันไรส์
A
ทีเอ็นเอ น็อกเอาต์ เวิลด์ แชมเปียนชิป

อิมแพ็ค น็อกเอาน์ แชมเปี้ยนชิพ (Impact Knockouts Championship) เป็นเข็มขัดแชมป์โลกหญิง ของ โทเทิลนอนสต็อปแอคเชินเรสต์ลิง ก่อตั้งขึ้นเมื่อ 14 ตุลาคม ค.ศ. 2007 ในศึก ทีเอ็นเอ บาวน์ฟอร์กลอรี เหตุการณ์ภายใต้ชื่อ ทีเอ็นเอ วูเมน เวิลด์ แชมเปี้ยนชิพ และได้เปลี่ยนชื่อมาเป็น ทีเอ็นเอ วูเมน น็อกเอาน์ แชมเปี้ยนชิพ ในปี ค.ศ. 2008 แชมป์คนปัจจุบัน คือ Sienna

**ดูเพิ่ม**
ทีเอ็นเอ น็อกเอาน์
*ทีเอ็นเอ น็อกเอาน์ แทกทีม แชมเปี้ยนชิพ

**อ้างอิง**

**แหล่งข้อมูลอื่น**
 TNA Wrestling.com date=2007-02-17 
หมวดหมู่:ทีเอ็นเอ น็อกเอาน์
หมวดหมู่:เข็มขัดแชมป์ของทีเอ็นเอ
หมวดหมู่:แชมเปี้ยนชิพของมวยปล้ำประเภทหญิง
ดับเบิลยูดับเบิลยูอี (ชุดวิดีโอเกม)

ดับเบิลยูดับเบิลยูอีทูเค (WWE 2K) หรือซึ่งรู้จักกันในชื่อซีรีส์ ดับเบิลยูดับเบิลเอฟ/ดับเบิลยูดับเบิลยูอี สแมคดาวน์, สแมคดาวน์ วีเอส. รอว์ หรือซีรีส์ ดับเบิลยูดับเบิลยูอี เป็นชุดวิดีโอเกมแนวจำลองกีฬามวยปล้ำอาชีพ ชุดเกมถูกพัฒนาและวางจำหน่ายเป็นรายปีตั้งแต่ ค.ศ. 2000 โดยชุดเกมพัฒนาร่วมกันโดย Yuke และ Visual Concepts จาก ดับเบิลยูดับเบิลยูอี 2K14 จนถึง ดับเบิลยูดับเบิลยูอี 2K20 เมื่อ Yuke ถอนตัวจากทีมพัฒนา (Yuke เป็นผู้พัฒนาเกมเดียวจนถึงภาค 2K14) ชุดเกมจัดจำหน่ายโดยทูเคสปอร์ตส โดยการเกิ่นนำของแต่ละเกมในชุดเกมนี้คือการจำลองเป็นนักกีฬามวยปล้ำอาชีพ ซึ่งเจาะจงเฉพาะดับเบิลยูดับเบิลยูอีมากขึ้น และนำเสนอการปรับปรุงที่เหนือกว่าเกมลำดับก่อนหน้า ตัวเกมมีประเภทการจับคู่, เนื้อเรื่องและนักมวยปล้ำจากดับเบิลยูดับเบิลยูอี

**ประวัติ**
ชุดเกมนี้มีชื่อว่า สแมคดาวน์! หลังจากรายการโทรทัศน์ สแมคดาวน์ ของดับเบิลยูดับเบิลยูอี โดยวิดีโอเกมเปิดตัวเกมแรกในชุดเกมนี้คือ ดับเบิลยูดับเบิลยูเอฟ สแมคดาวน์!  ในเดือนมีนาคม 2000 ซึ่งตามมาด้วยเกมเหล่านี้ยังเป็นเกมที่ออกเฉพาะบนคอนโซลเพลย์สเตชันของโซนี่ หลังจากการขยายแบรนด์ ชุดนี้ได้รับการตั้งชื่อว่า สแมคดาวน์! วีเอส. รอว์ ในปี 2004 เพื่อบ่งชี้ถึงแบรนด์ รอว์ ก็มีจุดเด่นเช่นกัน ภายในไม่กี่ปีที่ผ่านมาชุดเกมได้ขยายไปสู่การเปิดตัวรายปีสำหรับเครื่องเล่นวิดีโอเกมยุคที่เจ็ด รวมถึงโทรศัพท์มือถือ Yuke's ได้เปิดตัวเกมในญี่ปุ่นภายใต้ชื่อ Exciting Pro Wrestling อย่างไรก็ตามหลังจากเกม สแมคดาวน์! วีเอส. รอว์ 2006 ทีเอชคิวได้เข้ามาเป็นผู้จัดจำหน่ายในญี่ปุ่น เกมต่อมาของชุดเกมถูกเปลี่ยนชื่อเพียงแค่ ดับเบิลยูดับเบิลยูอี โดยเริ่มต้นจากปี 2011 และปี 2012
หลังจากการล้มละลายของทีเอชคิวในเดือนมกราคม 2013 มีรายงานว่าลิขสิทธิ์ชุดเกม ดับเบิลยูดับเบิลยูอี ถูกซื้อโดยเทคทูอินเตอร์แอ็กทีฟ โดยเทคทูอินเตอร์แอ็กทีฟยืนยันการเข้าซื้อกิจการในเดือนกุมภาพันธ์ โดยบอกว่าจะรักษาบริการของพนักงานของ Yuke และ THQ ที่ทำงานในการพัฒนาชุดเกม ดับเบิลยูดับเบิลยูอี โดยเกม ดับเบิลยูดับเบิลยูอี 2K14 เป็นเกมแรกที่เปิดตัวภายใต้แบรนด์ทูเค
ในต้นปี 2016 ดับเบิลยูดับเบิลยูอีและทูเคได้ลงนามในข้อตกลงเพื่อต่อสัญญาลิขสิทธิ์ของชุดเกมทูเคซึ่งไม่ทราบรายละเอียดที่แน่นอน เกม ดับเบิลยูดับเบิลยูอี 2K20 ที่วางจำหน่ายในปี 2019 กลายเป็นเกมแรกภายใต้แบนรนด์ทูเคที่ไม่ได้รับการพัฒนาโดย Yuke's ดับเบิลยูดับเบิลยูอี 2K20 ได้รับการพัฒนาแทนโดย Visual Concepts ซึ่งเคยทำงานในการพัฒนาเกมก่อนหน้านี้

**อ้างอิง**

**แหล่งข้อมูลอื่น**
 SmackDown vs. Raw official website date=2011-11-21 
หมวดหมู่:วิดีโอเกมของสแม็กดาวน์
หมวดหมู่:วิดีโอเกมของดับเบิลยูดับเบิลยูอี
โทรอนโตแร็ปเตอส์

โทรอนโต แร็ปเตอร์ส เป็นทีมบาสเกตบอลในลีกเอ็นบีเอ ในเมืองโทรอนโต รัฐออนแทรีโอ ในประเทศแคนาดา เล่นอยู่ในโซนแอตแลนติกในสายตะวันออก  เป็นทีมที่ถูกเพิ่มขึ้นมาจากการขยายเอ็นบีเอเข้าไปในแคนาดาในปี ค.ศ. 1995 พร้อมกับทีมแวนคูเวอร์ กริซลีส์
หมวดหมู่:ทีมบาสเกตบอล
หมวดหมู่:เอ็นบีเอ
หมวดหมู่:สโมสรกีฬาที่ก่อตั้งในปี พ.ศ. 2538
เหอเซียนกู

เหอเซียนกู (p=Hé Xiāngū; "นางฟ้าเหอ") ชื่อจริงว่า เหอ ฉฺยง (何瓊) เป็นบุคคลในประมวลเรื่องปรัมปราจีน ลัทธิเต๋าจัดเข้าเป็นเซียนองค์หนึ่งในกลุ่มโป๊ยเซียน (แปดเซียน) โดยเป็นสตรีหนึ่งเดียวในกลุ่มดังกล่าว
เอกสาร เซียนฝัวฉีจง (仙佛奇蹤) ว่า นางเป็นบุตรหญิงของเหอ ไท่ (何泰) ซึ่งมีภูมิลำเนาอยู่ที่เจิงเฉิง (增城) ในกวั่งตง (广东) เมื่อนางเกิด มีผมยาว 6 เส้นอยู่บนกระหม่อม ครั้นนางอายุได้ 16 ปี นางฝันว่า เทวดาองค์หนึ่งมาบอกว่า บริโภคผง "ยฺหวินหมู่" (雲母) คือ หินไมกาที่บดเป็นผง แล้วจะเป็นอมตะ นางก็ปฏิบัติตาม ทั้งยังรักษาพรหมจรรย์ และถือศีลอดแบบพี่กู่ (辟穀) คือ งดบริโภคธัญพืชบางประเภท ต่อมา พระนางอู่ เจ๋อเทียน (武則天) รับสั่งเรียกนางเข้าราชสำนัก แต่นางหายตัวไประหว่างเดินทาง ภายหลัง นางได้กลายเป็นเซียนและขึ้นสวรรค์ไป ณ วันหนึ่งในปีจิ่งหลง (景龍; คือ ช่วง ค.ศ. 707–710) ของรัชกาลจักรพรรดิถังจงจง (唐中宗)
นางมักได้รับการแสดงภาพว่า ถือดอกบัว บางคราวก็ถือเครื่องดนตรีที่เรียก "เชิง" (笙) บางคราวก็ถือแส้หรือกระบวย บางคราวก็มีนกการเวก (凤凰) เคียงคู่อยู่ด้วย

**อ้างอิง**
หมวดหมู่:โป๊ยเซียน
วัดวังขวัญ

วัดวังขวัญ ตั้งอยู่ที่  หมู่ที่ 2 ตำบลวังโพรง อำเภอเนินมะปราง จังหวัดพิษณุโลก เป็นวัดราษฏร์มหานิกาย 

**ประวัติ**
วัดวังขวัญ ตามประวัติและหลักฐานที่พบ เป็นวัดที่สร้างตั้งแต่ราว พ.ศ. 2497  เนื้อที่วัด มีประมาณเนื้อที่ - ไร่ - งาน - ตารางวา

**ศาสนสถาน**
1.ศาลาการเปรียญ
2.เมรุ/ศาลาคู่เมรุ
3.หอระฆัง
4.กุฎิที่พักสงฆ์
5.ศาลาธรรมสังเวช
หมวดหมู่:วัดในอำเภอเนินมะปราง
พระพุทธวิถีนายก (บุญ ขนฺธโชติ)

พระพุทธวิถีนายก  หรือหลวงปู่บุญ ขนฺธโชติ (3 กรกฎาคม พ.ศ. 2391 — 4 เมษายน พ.ศ. 2478) เป็นอดีตเจ้าอาวาสวัดกลางบางแก้ว วัตถุมงคลของท่านที่นับว่าขึ้นชื่อที่สุดคือ เหรียญเจ้าสัว พระชัยวัฒน์ พระผงยาวาสนา จินดามณี และเบี้ยแก้ที่มีคุณวิเศษทั้งรักษาโรค และ เมตตามหานิยม และแก้เหตุร้ายให้กลายเป็นดี

**ประวัติ**
พระพุทธวิถีนายก มีนามเดิมว่าบุญ เกิดเมื่อวันที่ 3 กรกฎาคม พ.ศ. 2391 ตรงกับปลายรัชสมัยของพระบาทสมเด็จพระนั่งเกล้าเจ้าอยู่หัว ที่ตำบลท่าไม้ อำเภอกระทุ่มแบน จังหวัดสมุทรสาคร เป็นบุตรชายคนโตในจำนวนที่น้อง 6 คนของนายเส็งและนางลิ้ม ตอนเด็กเคยเป็นไข้หนักถึงสลบ บิดามารดาเข้าใจว่าตายแล้ว ขณะเตรียมจะเอาไปฝังได้กลับฟื้นขึ้นมาอีก จึงขนานนามว่า บุญเมื่อบิดาถึงแก่กรรม ป้าของท่านได้นำมาฝากให้อยู่กับพระปลัดทอง วัดคงคาราม (วัดกลางบางแก้ว) อำเภอนครชัยศรี เมื่อมีอายุ 15 ปีจึงบรรพชาเป็นสามเณร และได้อุปสมบท ณ พัทธสีมาเมื่อวันที่ 21 มิถุนายน พ.ศ. 2412 โดยมีพระปลัดปาน วัดตุ๊กตา เป็นพระอุปัชฌาย์ พระปลัดทอง วัดกลางบางแก้ว พระอธิการทรัพย์ วัดงิ้วราย และพระเกจิอาจารย์อีก 2 ท่าน และได้รับฉายาทางธรรมว่า ขนฺธโชติ

**ตำแหน่งทางคณะสงฆ์**
 พ.ศ. 2433 เป็นเจ้าคณะหมวด- 27 สิงหาคม พ.ศ. 2459 ได้รับแต่งตั้งเป็นพระอุปัชฌาย์ - 30 ธันวาคม พ.ศ. 2459 ได้รับพระราชทานสัญญาบัตรเป็นพระครูอุตรการบดี เจ้าคณะแขวงจังหวัดนครปฐม- 30 ธันวาคม พ.ศ. 2462 ได้รับพระราชทานสัญญาบัตรเป็นพระครูพุทธวิถีนายก เจ้าคณะรองจังหวัดนครปฐม- 6 พฤศจิกายน พ.ศ. 2471 ได้รับพระราชทานสัญญาบัตรสมณศักดิ์เป็นพระราชาคณะที่ พระพุทธวิถีนายก ประธานกรรมการคณะจังหวัดนครปฐมและจังหวัดสุพรรณบุรี
หลวงปู่บุญเริ่มสร้างวัตถุมงคลภายหลังจากเป็นเจ้าอาวาสตั้งแต่ปี พ.ศ. 2429 จนมรณภาพเมื่อวันที่ 8 เมษายน พ.ศ. 2478 ตรงกับรัชสมัยของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร สิริอายุได้ 4 66 พรรษา

**อ้างอิง**
  พระเครื่องหลวงปู่บุญ วัดกลางบางแก้ว date=2011-10-12 -  ประวัติหลวงปู่บุญ วัดกลางบางแก้ว date=2015-08-27 
บุญ
หมวดหมู่:ภิกษุในสังกัดคณะสงฆ์มหานิกาย
หมวดหมู่:เกจิอาจารย์
หมวดหมู่:บุคคลจากอำเภอกระทุ่มแบน
หมวดหมู่:ภิกษุจากจังหวัดสมุทรสาคร
หมวดหมู่:ภิกษุจากจังหวัดนครปฐม
หมวดหมู่:เจ้าอาวาส
พรอมเมนาดา รีสอร์ท มอลล์

พรอมเมนาดา รีสอร์ท มอลล์
พรอมเมนาดา เชียงใหม่ เป็นศูนย์การค้ารูปแบบยุโรปสัญชาติเนเธอร์แลนด์แห่งแรกในเอเชีย เป็นสถาปัตยกรรมแนวราบอาคารร่วมสมัย ตั้งอยู่บนพื้นที่ 58 ไร่ บริเวณ ถนนวงแหวนรอบ 2 แยกดอนจั่น ตำบลท่าศาลา อำเภอเมืองเชียงใหม่ จังหวัดเชียงใหม่ ด้านหลังบิ๊กซี สาขาดอนจั่น บริหารงานโดย บริษัท อีซีซี เชียงใหม่ โครงการ 1 จำกัด เปิดให้บริการเฟสแรก (อาคาร B) เมื่อวันที่ 7 มิถุนายน พ.ศ. 2556 และเปิดให้บริการเฟสที่สอง (อาคาร A) เมื่อวันที่ 12 กรกฎาคม พ.ศ. 2556
โครงการพรอมเมนาดา ประกอบด้วยศูนย์การค้าที่แบ่งออกเป็นสองอาคาร คืออาคารฝั่งตะวันตก (อาคาร A) และอาคารฝั่งตะวันออก (อาคาร B) มีคลองกั้นกลางระหว่างสองอาคารโดยมีทางเชื่อมลอยฟ้าเชื่อมต่อกัน และยังมีพื้นที่ภายในและนอกอาคารสำหรับจัดการแสดงและอีเว้นท์ โดยมีผู้เช่าหลักคือ ริมปิงซูเปอร์มาร์เก็ต, สปอตส์เวิลด์, ชิชาง ดิ เอ็กซ์พีเรียน สโตร์ และโรงภาพยนตร์ เอสเอฟ ซีเนม่า จำนวน 8 โรง 
ในวันที่ 5 พฤษภาคม พ.ศ. 2565 พรอมเมนาดา เชียงใหม่ ได้ประกาศปิดให้บริการชั่วคราว พร้อมตัดกระแสไฟฟ้าในอาคารอย่างกะทันหัน ซึ่งไม่มีการแจ้งให้ร้านค้าในโครงการทราบมาก่อน โดยผู้บริหารโครงการอ้างว่าได้ชำระค่าไฟฟ้ากับทางการไฟฟ้าส่วนภูมิภาค (กฟภ.) จังหวัดเชียงใหม่ อย่างสม่ำเสมอ แต่ไม่กี่วันก่อนหน้านั้น ทาง กฟภ. ได้ทำหนังสือแจ้งให้ทางศูนย์การค้าชำระค่าไฟฟ้าที่คงค้างอยู่เต็มจำนวน ซึ่งทางโครงการไม่สามารถหาเงินชำระได้ทั้งหมด โดยได้ชำระค่าไฟฟ้านั้นเป็นบางส่วน พร้อมทำหนังสือแจ้งขอผ่อนผันการชำระ แต่ทาง กฟภ. ไม่อนุมัติ และนำไปสู่การงดจ่ายกระแสไฟฟ้าดังกล่าว ทั้งนี้ ผลประกอบการของบริษัท อีซีซี เชียงใหม่ โครงการ 1 จำกัด ย้อนหลัง 5 ปี อยู่ในสภาวะขาดทุนอย่างต่อเนื่อง แม้จะมีกำไรในปี 2563 ก็ตาม จึงอาจเป็นสาเหตุหนึ่งที่ทำให้ต้องปิดกิจการ และปัจจุบันถูกกรมบังคับคดีขายทอดตลาดในราคา 2,058.37 ล้านบาท

**อ้างอิง**
หมวดหมู่:ศูนย์การค้าในจังหวัดเชียงใหม่
หมวดหมู่:ศูนย์การค้าที่ก่อตั้งในปี พ.ศ. 2556
หมวดหมู่:ก่อตั้งในประเทศไทยในปี พ.ศ. 2556
หมวดหมู่:ศูนย์การค้าที่ปิดกิจการในปี พ.ศ. 2565
หมวดหมู่:สิ้นสุดในประเทศไทยในปี พ.ศ. 2565
หมวดหมู่:สิ่งก่อสร้างในอำเภอเมืองเชียงใหม่
เมลินดา เกตส์

เมลินดา แอนน์ เฟรนช์ (Melinda Ann French) ภายหลังเป็นที่รู้จักกันในชื่อ เมลินดา เฟรนช์ เกตส์ (Melinda French Gates) เป็นนักธุรกิจหญิงชาวอเมริกัน เธอเป็นภรรยาของ บิล เกตส์ รวมถึงเป็นผู้ร่วมก่อตั้งและเป็นประธานร่วมของมูลนิธิบิลและเมลินดา เกตส์ ตลอดจนเป็นอดีตผู้จัดการหน่วยในหลายแผนกผลิตภัณฑ์ของไมโครซอฟท์ อาทิ พับลิชเชอร์, ไมโครซอฟท์ บ็อบ, เอนคาร์ตา และ เอ็กซ์พีเดีย

**ชีวิตในวัยเด็กและอาชีพ**
เธอเกิดที่ แดลลัส รัฐเท็กซัส โดยมีบิดาคือ เรมอนด์ โจเซฟ เฟรนช์ จูเนียร์ ผู้เป็นวิศวกร และมีมารดาชื่อ เอเลน แอ็กเนส เอเมอร์แลนด์ ซึ่งเป็นแม่บ้าน เมลินดาได้รับการเลี้ยงดูแบบโรมันคาทอลิก และเข้าศึกษาที่โรงเรียนคาทอลิกเซนต์โมนิกา ที่ซึ่งเธอเป็นนักเรียนระดับท็อปของชั้นเรียน เธอสำเร็จการศึกษาและเป็นผู้แทนนักเรียนกล่าวสุนทรพจน์ในวันรับประกาศนียบัตรจากสถาบันอุร์สุลินแห่งแดลลัส ใน ค.ศ. 1982 เมลินดาได้รับปริญญาตรีในสาขาวิทยาการคอมพิวเตอร์และเศรษฐศาสตร์จากมหาวิทยาลัยดุ๊กใน ค.ศ. 1986 และได้รับวุฒิเอ็มบีเอจากโรงเรียนธุรกิจฟูควาของมหาวิทยาลัยดุ๊กใน ค.ศ. 1987 ที่ซึ่งเธอเป็นสมาชิกของสมาคมสตรีแคปปาแอลฟาทีตา
หลังจากนั้นไม่นาน เธอได้เข้าร่วมงานกับไมโครซอฟท์ และมีส่วนร่วมในการพัฒนาผลิตภัณฑ์มัลติมีเดียของไมโครซอฟท์หลายรายการ ซึ่งรวมถึง พับลิชเชอร์, ไมโครซอฟท์ บ็อบ, เอนคาร์ตา และ เอ็กซ์พีเดีย

**รางวัลและการยอมรับ**
ในเดือนธันวาคม ค.ศ. 2005 เธอและสามีของเธอ พร้อมด้วยโบโน ต่างได้รับเลือกจากนิตยสารไทม์เป็นบุคคลแห่งปี เธอได้รับรางวัลเจ้าชายแห่งอัสตูเรียสสำหรับความร่วมมือระหว่างประเทศ เมื่อวันที่ 4 พฤษภาคม ค.ศ. 2006 ในการยอมรับผ่านการกุศลที่ส่งผลกระทบต่อโลก
เธอได้รับการจัดอันดับที่ 40 ในนิตยสารฟอร์บ ของรายชื่อ 100 สตรีที่ทรงอิทธิพลมากที่สุด ใน ค.ศ. 2008 , อันดับที่ 24 ใน ค.ศ. 2007  และอันดับที่ 12 ใน ค.ศ. 2006 

**อ้างอิง**

**แหล่งข้อมูลอื่น**
  The Bill & Melinda Gates Foundation- 2320473- lccn-n2007-12037-  Melinda Gates Goes Public, Fortune magazine, January 4, 2008
หมวดหมู่:นักการกุศลชาวอเมริกัน
หมวดหมู่:บิล เกตส์
หมวดหมู่:บุคคลจากแดลลัส
หมวดหมู่:บุคคลจากรัฐวอชิงตัน
หมวดหมู่:ศิษย์เก่าจากมหาวิทยาลัยดุ๊ก
หมวดหมู่:ผู้สัญญาว่าจะให้
ทัศนัย บูรณุปกรณ์

ทัศนัย บูรณุปกรณ์ (เกิด 1 ตุลาคม พ.ศ. 2517) ชื่อเล่น ไก่ อดีตนายกเทศมนตรีนครเชียงใหม่ อดีตรองนายกองค์การบริหารส่วนจังหวัดเชียงใหม่ และเป็นหลานนายบุญเลิศ บูรณุปกรณ์

**ประวัติ**
ทัศนัย เกิดเมื่อวันที่ 1 ตุลาคม พ.ศ. 2517 เป็นบุตรของนายพรทัศน์ บูรณุปกรณ์ และนางผ่องศรี บูรณุปกรณ์ ด้านครอบครัวสมรสกับนภัส จิวะกิดาการ หรือ ฝน Teen Voice GIRL อดีตนักร้องสังกัดจีเอ็มเอ็ม แกรมมี่ โดยมีพิธีงานฉลองมงคลสมรส เมื่อวันที่ 17 มกราคม พ.ศ. 2558 ณ โรงแรมรติล้านนา ริเวอร์ไซด์ สปา รีสอร์ท เชียงใหม่ ปัจจุบันสถานะเลิกรา
สำเร็จการศึกษาระดับชั้นประถมศึกษาและมัธยมศึกษาจากโรงเรียนมงฟอร์ตวิทยาลัย ระดับปริญญาตรี บริหารธุรกิจบัณฑิต จากมหาวิทยาลัยเชียงใหม่ และระดับปริญญาโท เศรษฐศาสตร์การเงิน จากมหาวิทยาลัยเบอร์มิงแฮม ประเทศสหราชอาณาจักร และปริญญาโท สาขาปรัชญา การเมืองและเศรษฐศาสตร์ จากมหาวิทยาลัยออกซฟอร์ด

**งานการเมือง**
ปี พ.ศ. 2543 นายทัศนัยได้สู่วงการการเมือง ด้วยการลงสมัครรับเลือกตั้งสมาชิกสภาผู้แทนราษฎร สังกัดพรรคกิจสังคม 
ประเภทแบ่งเขต จังหวัดเชียงใหม่ เขตเลือกตั้งที่ 1 แข่งขันกับปกรณ์ บูรณุปกรณ์ จากพรรคไทยรักไทย และสุรพงษ์ โตวิจักษณ์ชัยกุล จากพรรคประชาธิปัตย์ แต่ไม่ได้รับเลือกตั้ง ต่อมา ลงสมัครรับเลือกตั้งสมาชิกสภาเทศบาลนครเชียงใหม่ 
สังกัด กลุ่มเชียงใหม่คุณธรรม กระทั่งบุญเลิศ บูรณุปกรณ์ ผู้เป็นอาได้เป็นนายกองค์การบริหารส่วนจังหวัดเชียงใหม่ นายทัศนัยจึงได้ดำรงตำแหน่งเป็นรองนายกองค์การบริหารส่วนจังหวัดเชียงใหม่ ทั้งนี้ ในขณะที่นายบุญเลิศ ไม่อาจปฏิบัติหน้าที่ได้จากคดีความทางการเมือง นายทัศนัย ก็ได้รักษาราชการแทนนายบุญเลิศ


**การดำรงตำแหน่งนายกเทศมนตรีนครเชียงใหม่**

**สมัยที่ 1**
หลังจากที่ ร้อยเอกหญิง ดร.เดือนเต็มดวง ณ เชียงใหม่ ได้ลาออกจากตำแหน่งนายกเทศมนตรีนครเชียงใหม่เมื่อวันที่ 24 มิถุนายน พ.ศ. 2552 ทำให้ต้องมีการเลือกตั้งนายกเทศมนตรีฯคนใหม่ ในวันที่ 4 ตุลาคม พ.ศ. 2552 นายทัศนัยได้ลงสมัครรับเลือกตั้ง โดยได้รับการสนับสนุนจากกลุ่มรักเชียงใหม่ 51 พรรคเพื่อไทย และกลุ่มคนที่ชื่นชอบดร.ทักษิณ ชินวัตร โดยนายทัศนัย ได้รับเลือกมาเป็นอันดับหนึ่งด้วยคะแนนทั้งสิ้น 24,384 คะแนน ห่างจากลำดับที่สองเกือบเท่าตัว โดย กกต.กลาง ได้ประกาศรับรองผลการเลือกตั้ง ในวันที่ 29 ตุลาคม พ.ศ. 2552
ต่อมา 6 กันยายน พ.ศ. 2556 ทัศนัยได้แถลงข่าวลาออกจากตำแหน่ง ก่อนที่จะหมดวาระเพียงไม่ถึงเดือน เนื่องจากเขาจะเข้าอุปสมบทให้แก่อา คือนายปกรณ์ บูรณุปกรณ์ ที่เสียชีวิตเมื่อวันที่  1 กันยายน 

**สมัยที่ 2**
ต่อมามีการเลือกตั้งนายกเทศมนตรีนครเชียงใหม่ ในวันที่ 3 พฤศจิกายน พ.ศ. 2556 ผลปรากฏว่านายทัศนัย ได้รับเลือกตั้งเป็นนายกเทศมนตรีนครเชียงใหม่ อีกสมัยหนึ่ง และดำรงตำแหน่งจนถึงวันที่ 31 มกราคม พ.ศ. 2564 จึงพ้นจากตำแหน่งเนื่องจากมีประกาศให้จัดการเลือกตั้งทั่วประเทศ โดยนายทัศนัย บูรณุปกรณ์ ได้ประกาศวางมือทางการเมืองหลังจากการดำรงตำแหน่งสมัยที่ 2 นี้เอง

**เครื่องราชอิสริยาภรณ์**

**อ้างอิง**
หมวดหมู่:นักการเมืองจากจังหวัดเชียงใหม่
หมวดหมู่:สกุลบูรณุปกรณ์
หมวดหมู่:นายกเทศมนตรีนครเชียงใหม่
หมวดหมู่:ผู้ดำรงตำแหน่งทางการเมืองท้องถิ่นในจังหวัดเชียงใหม่
หมวดหมู่:พรรคกิจสังคม
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:นักธุรกิจจากจังหวัดเชียงใหม่
หมวดหมู่:บุคคลจากโรงเรียนมงฟอร์ตวิทยาลัย
หมวดหมู่:บุคคลจากคณะบริหารธุรกิจ มหาวิทยาลัยเชียงใหม่
หมวดหมู่:ศิษย์เก่าจากมหาวิทยาลัยเบอร์มิงแฮม
หมวดหมู่:ศิษย์เก่าจากมหาวิทยาลัยออกซฟอร์ด
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ป.ม.
Platycerium alcicorne

Platycerium alcicorne เป็นเฟินอิงอาศัยในสกุลชายผ้าสีดา มีถิ่นกำเนิดในประเทศมาดากัสการ์, ประเทศเซเชลส์ และประเทศคอโมโรส รวมทั้งประเทศโมซัมบิก และประเทศซิมบับเว ชื่อ alcicorne มาจากภาษาละตินคำว่า alces + i + cornis (alces = กวางเอลค์ และ cornis = เขา) มีความหมายว่า เขากวาง

**ลักษณะทางพฤกษศาสตร์**
Platycerium alcicorne เป็นเฟินอิงอาศัยขนาดกลาง เหง้าเลื้อยสั้นปกคลุมด้วยใบกาบ มีเกล็ดรูปลิ่มแคบสีน้ำตาล ใบกาบรูปไข่ หรือรูปรี ไม่ชูตั้ง มีเส้นผ่าศูนย์กลางได้ถึง 32 ซ.ม. ใบชายผ้าตั้งขึ้น แตกเป็นแฉก ยาวได้ถึง 60 ซ.ม.

**อ้างอิง**
  Aluka entry - Platycerium alcicorne date=2013-08-01 -  Platycerium.co.za entry date=2010-01-13 
หมวดหมู่:สกุลชายผ้าสีดา
ทูมัส ทรานสเตรอเมอร์

ทูมัส ทรานสเตรอเมอร์
ทูมัส เยิสตา ทรานสเตรอเมอร์ (Tomas Gösta Tranströmer, 15 เมษายน ค.ศ. 1931 — 26 มีนาคม ค.ศ. 2015) เป็นนักเขียน กวี และนักแปลชาวสวีเดน ซึ่งผลงานกวีของเขาถูกแปลมากกว่า 60 ภาษาทั่วโลก ทรานสเตรอเมอร์ได้รับการยกย่องว่าเป็นหนึ่งในนักเขียนคนสำคัญที่สุดในสแกนดิเนเวียตั้งแต่สงครามโลกครั้งที่สอง บทวิจารณ์ได้ยกย่องบทกวีของทรานสเตรอเมอร์จากความเข้าใจง่าย แม้แต่ในการแปล บทกวีของเขาสามารถถ่ายทอดฤดูหนาวอันยาวนานของประเทศสวีเดน ทำนองแห่งฤดูกาลและบรรยากาศความงามของธรรมชาติได้อย่างชัดเจน เขาได้รับรางวัลโนเบลสาขาวรรณกรรม ประจำปี ค.ศ. 2011 
ทูมัส ทรานสเตรอเมอร์เสียชีวิตเมื่อวันที่ 26 มีนาคม ค.ศ. 2015 ขณะมีอายุได้ 83 ปี

**อ้างอิง**

**แหล่งข้อมูลอื่น**
 Official Website of Tomas Tranströmer
หมวดหมู่:นักเขียนชาวสวีเดน
หมวดหมู่:ผู้ได้รับรางวัลโนเบลสาขาวรรณกรรม
หมวดหมู่:ชาวสวีเดนผู้ได้รับรางวัลโนเบล
กาเบรียล ลิพพ์มานน์

กาเบรียล ลิพพ์มานน์ (Jonas Ferdinand Gabriel Lippmann 16 สิงหาคม ค.ศ. 1845 -- 13 กรกฎาคม ค.ศ. 1921) เป็นนักฟิสิกส์ชาวฝรั่งเศส-ลักเซมเบิร์ก และนักประดิษฐ์ผู้ได้รับรางวัลโนเบลสาขาฟิสิกส์สำหรับวิธีการของเขาทำสีตามถ่ายรูปกับปรากฏการณ์ของการแทรกสอด
หมวดหมู่:บุคคลที่เกิดในปี พ.ศ. 2388
หมวดหมู่:นักฟิสิกส์ชาวฝรั่งเศส
หมวดหมู่:นักฟิสิกส์ชาวลักเซมเบิร์ก
หมวดหมู่:ผู้ได้รับรางวัลโนเบลสาขาฟิสิกส์
หมวดหมู่:ชาวฝรั่งเศสผู้ได้รับรางวัลโนเบล
หมวดหมู่:ชาวลักเซมเบิร์กผู้ได้รับรางวัลโนเบล
หมวดหมู่:บุคคลจากนครลักเซมเบิร์ก
หมวดหมู่:ศิษย์เก่าจากเอกอลนอร์มาลซูว์เปรีเยอร์
ดับเบิลยูดับเบิลยูอี เลเจนด์สออฟเรสเซิลเมเนีย

ดับเบิลยูดับเบิลยูอี เลเจนด์สออฟเรสเซิลเมเนีย เป็นวิดีโอเกมที่ผลิตโดย Yuke's โดยนำตัวละครของนักมวยปล้ำ WWE มาต่อสู้กัน โดยภาคที่ได้วางจำหน่ายในรูปแบบ เพลย์สเตชัน 3 ,ไอโฟน ,ไอพอดทรัช และ เอกซ์บอกซ์ 360  โดยจำหน่ายเมื่อเดือนมีนาคม 2009 ในช่วงเรสเซิลเมเนีย ครั้งที่ 25 เป็นเกมที่เกี่ยวกับตำนานนักมวยปล้ำในยุค 1980-1990 และเกมนี้มีการใช้โลโก้คลาสสิกของ ดับเบิลยูดับเบิลยูอี

**ดูเพิ่ม**
ดับเบิลยูดับเบิลยูอี (วิดีโอเกมซีรีส์)

**อ้างอิง**

**แหล่งข้อมูลอื่น**
  Official website date=2010-12-23 -  Legends of WrestleMania at WWE.com date=2012-05-25 -  WWE Legends of WrestleMania (PS3) date=2008-05-10  |  (Xbox 360)  at IGN-  WWE Legends of WrestleMania (PS3) |  (Xbox 360)  at GameSpot
หมวดหมู่:วิดีโอเกมที่ออกวางจำหน่ายในปี พ.ศ. 2552
หมวดหมู่:เกมสำหรับเพลย์สเตชัน 3
หมวดหมู่:เกมสำหรับเอกซ์บอกซ์ 360
หมวดหมู่:วิดีโอเกมของเรสเซิลเมเนีย
หมวดหมู่:เกมออนไลน์มัลติเพลเยอร์
แรงโลเรินตส์

Trajectory of a particle with a positive or negative charge q under the influence of a magnetic field B, which is directed perpendicularly out of the screen.
Beam of electrons moving in a circle, due to the presence of a magnetic field. Purple light is emitted along the electron path, due to the electrons colliding with gas molecules in the bulb.
ในทางฟิสิกส์ แรงโลเรินตส์  (Lorentz Force) เป็นแรงที่เกิดจากจุดประจุเนื่องจากสนามแม่เหล็กไฟฟ้า เกิดสมการในรูปของสนามไฟฟ้าและสนามแม่เหล็ก:
 
โดยที่
F คือ แรง (หน่วย นิวตัน)
E คือ สนามไฟฟ้า (หน่วย โวลต์ต่อเมตร)
B คือ  สนามแม่เหล็ก (หน่วย เทสลา)
q คือ ประจุไฟฟ้า (หน่วย คูลอมบ์)
v คือ ความเร็ว  (หน่วย เมตรต่อวินาที)
× คือ ผลคูณเชิงเวกเตอร์ (vector cross product)
ตัวพิมพ์หนาหมายถึงปริมาณที่เป็นเวกเตอร์
กฎของแรงโลเรินตส์มีความสัมพันธ์กับกฎการเหนี่ยวนำของฟาราเดย์
ประจุบวกจะมีความเร่งไปในทิศทางเดียวกันกับสนามไฟฟ้า E แต่จะเคลื่อนที่เป็นเส้นโค้งทั้งเวกเตอร์ v และสนาม B เป็นไปตามตามกฎมือขวา
ในส่วนของ qE เราเรียกว่า แรงไฟฟ้า ส่วน qv×B เรียกว่า แรงแม่เหล็ก  บางนิยามอาจกล่าวว่า แรงโลเรินตส์มีเฉพาะส่วนที่เป็นแรงแม่เหล็ก

**อ้างอิง**
หมวดหมู่:หลักการสำคัญของฟิสิกส์
หมวดหมู่:แม่เหล็กไฟฟ้า
หมวดหมู่:ฟิสิกส์เบื้องต้น
หมวดหมู่:สมการของแม็กซ์เวลล์
เจตะ

เจตะ (spirit) บางตำราแปลว่าจิต บ้างว่าวิญญาณ มาจากคำว่า spiritus ในภาษาละตินซึ่งแปลว่าลมหายใจ คำนี้มีหลายความหมาย โดยมากจะหมายถึงสิ่งเหนือธรรมชาติซึ่งไม่มีวันเน่าเปื่อย ตรงข้ามกับร่างกายที่เป็นวัตถุสสาร สปิริตของสิ่งมีชีวิตมักหมายถึงพิชาน
แนวคิดเรื่อง "สปิริต" และ "วิญญาณ" มักเหลื่อมล้ำกันอยู่บ่อยครั้ง เพราะทั้งสองอย่างต่างเป็นคู่ตรงข้ามของร่างกาย และหลายศาสนาก็เชื่อว่าสิ่งนี้จะยังดำรงอยู่แม้ร่างกายนั้นตายไปแล้ว สปิริตจึงหมายถึงผีได้ด้วย เช่น ผีบุคคลที่ตายไปแล้ว
คำนี้ยังอาจหมายถึงสิ่งมีชีวิตที่เชื่อว่าเป็นอมตะอื่น ๆ อีก เช่น ปิศาจ เทวดา หรือแม้แต่พระวิญญาณบริสุทธิ์ในคริสต์ศาสนาซึ่งคัมภีร์ไบเบิลระบุว่าได้มาปรากฏต่อเหล่าสาวกของพระเยซูในเทศกาลเพนเทคอสต์

**อ้างอิง**

หมวดหมู่:ความเชื่อ
หมวดหมู่:สิ่งเหนือธรรมชาติ
Platycerium bifurcatum

Platycerium bifurcatum (Elkhorn Fern) เป็นเฟินอิงอาศัยในสกุลชายผ้าสีดา มีถิ่นกำเนิดในทางตะวันออกเฉียงใต้ของประเทศออสเตรเลีย ในรัฐนิวเซาท์เวลส์ รัฐควีนส์แลนด์ และบนเกาะลอร์ดฮาว (Lord Howe Island) ชื่อ bifurcatum มาจากคำว่า bifurcate หมายถึง ง่าม หรือ แฉก บ่งบอกถึงลักษณะของใบชายผ้าที่แบ่งเป็นแฉกแบบนิ้วมือ

**ลักษณะทางพฤกษศาสตร์**
ลำต้นเหง้าเป็นแท่งเลื้อยสั้น มีเกล็ดปกคลุมสีน้ำตาล ใบกาบรูปกลมกึ่งรี มีเส้นผ่าศูนย์กลางกว้างได้ถึง 30 ซม. ปลายด้านบนตั้งขึ้น ขอบบนเรียบ หยัก หรือหยักตื้น เส้นใบละเอียดเป็นร่างแห ใบชายผ้าชูตั้งขึ้น แยกเป็นแฉก ปลายใบโค้งลง มีขนปกคลุม ใบชายผ้าสามารถยาวได้ถึง 100 ซม.

**อ้างอิง**
 NSW Flora Online http://plantnet.rbgsyd.nsw.gov.au/cgi-bin/NSWfl.pl?page=nswfl&lvl=sp&name=Platycerium~bifurcatum retrieved 3 September 2009
หมวดหมู่:สกุลชายผ้าสีดา
Platycerium superbum

Platycerium superbum (Stag Horn Fern) เป็นเฟินอิงอาศัยในสกุลชายผ้าสีดา มีถิ่นกำเนิดในประเทศออสเตรเลีย ตอนกลางและตะวันออกของรัฐนิวเซาท์เวลส์ ตอนเหนือของนาเบียก (Nabiac) และในรัฐควีนส์แลนด์

**ลักษณะทางพฤกษศาสตร์**
Platycerium superbum เป็นเฟินชายผ้าสีดาขนาดใหญ่ ต้นเดี่ยวไม่แตกหน่อ ใบกาบเป็นแผ่นชูตั้งขึ้น ขอบด้านบนเป็นหยักลึก เส้นใบมองเห็นได้ชัดเจน ยาวได้ถึง 1.5 เมตร และกว้างได้ถึง 1.2 เมตร ใบชายผ้ากางแผ่ ห้อยโค้งลง โคนใบแผ่กางออกเป็นแผ่น แบ่งออกเป็นสองส่วน แต่ละส่วนมีแฉกเว้าลึก บางครั้งอาจบิดเป็นเกลียว ยาวได้ถึง 1 เมตร

**อ้างอิง**
 NSW Flora Online http://plantnet.rbgsyd.nsw.gov.au/cgi-bin/NSWfl.pl?page=nswfl&lvl=sp&name=Platycerium~superbumretrieved 3 September 2009
หมวดหมู่:สกุลชายผ้าสีดา
กระเช้าเขากวาง

กระเช้าเขากวาง หรือ เขากวาง เป็นเฟินอิงอาศัยในสกุลชายผ้าสีดา พบกระจายพันธุ์ในภาคใต้ของประเทศไทย ประเทศมาเลเซีย และประเทศอินโดนีเซีย ชื่อ ridleyi ตั้งขึ้นเป็นเกียรติแก่นักพฤกษศาสตร์ เจ. ริดลีย์ (J. Ridley) ผู้เข้ามาทำการสำรวจเฟินในประเทศมาเลเซียและเขียนหนังสือชื่อ "Ferns of The Malaysia (เฟินในประเทศมาเลเซีย)"

**ลักษณะทางพฤกษศาสตร์**
ลำต้นเป็นเหง้าเป็นแท่งสั้น ยอดเหง้ามีเกล็ดสีน้ำตาลปกคลุม ใบกาบรูปกลมห่อหุ้มเหง้า ขอบบนไม่แผ่ตั้ง ขอบใบเรียบหรือหยักเล็กน้อย เส้นใบปูดนูนขึ้นมาอย่างเด่นชัด ใบชายผ้าชูตั้งขึ้น แตกแฉกเป็นกิ่งหลายชั้น ใบซอบเรียว มองดูคล้ายเขาของกวาง

**อ้างอิง**
 NSW Flora Online http://plantnet.rbgsyd.nsw.gov.au/cgi-bin/NSWfl.pl?page=nswfl&lvl=sp&name=Platycerium~bifurcatum retrieved 3 September 2009
หมวดหมู่:สกุลชายผ้าสีดา
จุฑาวัชร วิวัชรวงศ์

จุฑาวัชร วิวัชรวงศ์ (พระนามเดิม หม่อมเจ้าจุฑาวัชร มหิดล) หรือ (ท่านชายอ้วน) ประสูติเมื่อวันที่ 29 สิงหาคม พ.ศ. 2522 เป็นพระราชโอรสพระองค์โตในพระบาทสมเด็จพระวชิรเกล้าเจ้าอยู่หัว ประสูติแต่คุณสุจาริณี วิวัชรวงศ์ และเป็นพระราชนัดดาในพระบาทสมเด็จพระมหาภูมิพลอดุลยเดชมหาราช บรมนาถบพิตรกับสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงและเป็นพระราชปนัดดาในสมเด็จพระมหิตลาธิเบศร อดุลยเดชวิกรม พระบรมราชชนกกับสมเด็จพระศรีนครินทราบรมราชชนนี ปัจจุบันพำนักอยู่สหรัฐ โดยสมรสกับริยา กอฟห์ ชาวแซนดีเอโก สหรัฐ และท่านชายยังเป็นพระเชษฐาพระองค์แรกในสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา โดยท่านชายยังมีพระเชษฐภคินีต่างพระมารดาพระองค์เดียวคือสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา

**ประวัติ**
นายจุฑาวัชร ประสูติเมื่อวันพุธ ขึ้น 7 ค่ำ เดือน 10 ปีมะแม เอกศก จ.ศ. 1341 ตรงกับวันที่ 29 สิงหาคม พ.ศ. 2522 มีพระอนุชาและพระกนิษฐาร่วมพระมารดาสี่องค์ ได้แก่- วัชเรศร วิวัชรวงศ์ (ท่านชายอ้น; 27 พฤษภาคม พ.ศ. 2524)- จักรีวัชร วิวัชรวงศ์ (ท่านชายอ่อง; 26 กุมภาพันธ์ พ.ศ. 2526)- วัชรวีร์ วิวัชรวงศ์ (ท่านชายอินทร์; 14 มิถุนายน พ.ศ. 2528)
*สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา (ทูลกระหม่อมหญิง; 8 มกราคม พ.ศ. 2530)
นอกจากนี้ ท่านชายยังมีพระเชษฐภคินีและพระอนุชาต่างพระมารดาอีกสองพระองค์คือ
*สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา และ
*สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร

**บรรพชา**
จุฑาวัชร วิวัชรวงศ์ เคยบรรพชาเป็นสามเณร ณ วัดบวรนิเวศราชวรวิหาร

**เดินทางออกนอกราชอาณาจักร**
หลังจากเสร็จสิ้นพระราชพิธีถวายพระเพลิงพระบรมศพสมเด็จพระศรีนครินทราบรมราชชนนี ด้วยความขัดแย้งในครอบครัว ทำให้หม่อมสุจาริณี มหิดล ณ อยุธยา ในขณะนั้น พาพระโอรส-ธิดาไปประทับยังสหราชอาณาจักร โดยภายหลังพระบาทสมเด็จพระวชิรเกล้าเจ้าอยู่หัว ขณะทรงดำรงพระอิสริยยศที่ "สมเด็จพระบรมโอรสาธิราชฯ สยามมกุฎราชกุมาร" ทรงรับสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา (ขณะนั้นทรงดำรงพระยศที่ "หม่อมเจ้าบุษย์น้ำเพชร มหิดล") พระธิดาองค์เล็ก มาประทับในไทย ซึ่งวันที่ 13 มกราคม พ.ศ. 2540 มีหนังสือผ่านสถานเอกอัครราชทูตไทยประจำสหราชอาณาจักรเพื่อแจ้งต่อฝ่ายที่เกี่ยวข้องว่า ท่านชายทั้งสี่ได้ถูกถอดออกจากสถานะพระราชวงศ์และไม่มีสิทธิ์ในการใช้ฐานันดร "หม่อมเจ้า" อีกต่อไป ทั้งนี้ได้เปลี่ยนให้ไปใช้นามสกุลพระราชทาน "วิวัชรวงศ์" แทน อย่างไรก็ตาม ไม่ปรากฏประกาศการถอดฐานันดรศักดิ์ในราชกิจจานุเบกษา ที่โดยปกติแล้วการลาออกและการถอดถอนจากฐานันดรศักดิ์ของเจ้านายชั้นหม่อมเจ้าขึ้นไปจะต้องลงประกาศในราชกิจจานุเบกษา

**การศึกษา**
สำเร็จการศึกษาปริญญาตรี สาขาการบินและการบำรุงรักษา มหาวิทยาลัยไมอามี รัฐฟลอริดา และปริญญาโท สาขาวิทยาศาสตร์การบิน รัฐคอนเนทิคัต

**เดินทางกลับราชอาณาจักรไทย**
เมื่อวันที่ 3 มกราคม พ.ศ. 2568 จุฑาวัชร วิวัชรวงศ์ได้เดินทางกลับไทยพร้อมกับวัชเรศร วิวัชรวงศ์ และวัชรวีร์ วิวัชรวงศ์

**เกียรติยศ**

**ชื่อและฐานันดรศักดิ์**
หม่อมเจ้าจุฑาวัชร มหิดล (29 สิงหาคม พ.ศ. 2522 - 13 มกราคม 2540)
*จุฑาวัชร วิวัชรวงศ์ (13 มกราคม พ.ศ. 2540 - ปัจจุบัน)

**ลำดับสาแหรก**

**อ้างอิง**
หมวดหมู่:พระราชโอรสในรัชกาลที่ 10
หมวดหมู่:หม่อมเจ้าชาย
หมวดหมู่:ราชสกุลมหิดล
หมวดหมู่:ชาวไทยเชื้อสายจีน
หมวดหมู่:บุคคลจากจังหวัดนนทบุรี
หมวดหมู่:สกุล ณ นคร
สาวจอมจุ้นกับหนุ่มอินดี้

สาวจอมจุ้นกับหนุ่มอินดี้ (매리는 외박중) (Mary Stayed Out All Night) เป็นละครโทรทัศน์เกาหลีแนวสุขนาฏกรรมจินตนิยมปี ค.ศ. 2010 นำแสดงโดยมุน กึน-ย็อง, ชัง กึน-ซ็อก, คิม แจ-อุก และคิม ฮโย-จิน ละครเรื่องนี้ดัดแปลงจากนวนิยายชื่อเดียวกันใน Daum Webtoon เขียนโดยว็อน ซู-ย็อน ออกอากาศทางช่อง KBS2 ตั้งแต่วันที่ 8 พฤศจิกายน ถึง 28 ธันวาคม ค.ศ. 2010 ทุกวันจันทร์และอังคาร เวลา 21:55 น. จำนวน 16 ตอน

**เรื่องย่อ**
ซีรีส์เกาหลี Mary Stayed Out All Night เป็นเรื่องราว  วีแมรี่ หญิงสาวน่ารักบริสุทธิ์ เธอเป็นคนที่เปี่ยมล้นไปด้วยพลังเหมือนกับแม่ที่เสียไป และมีความดื้อรั้นเหมือนพ่อ 	เด็กสาวที่อยู่กับพ่อที่ติดหนี้จนต้องโดนยึดของในบ้านแทบหมดสิ้น												
พ่อก็ต้องอยู่แบบหลบๆซ่อนๆ จากเจ้าหนี้ขาโหด ปล่อยให้ลูกสาวต้องอยู่บ้านอันว่างเปล่าโดยลำพัง												
จนกระทั่งเพื่อนสาวของวีแมรี่ได้ชวนวีแมรี่ไปเที่ยวและให้ขับรถให้จนเกิดอุบัติเหตุชนคังมูคยอล												
นักร้องวงอินดี้ แต่ด้วยกลัวว่านักร้องหนุ่มจะเอาเรื่องภายหลังเรื่องชนแล้วหนีจึงวางแผนให้คังมูคยอลเซ็นชื่อให้												
เพื่อเอาไปทำเป็นเอกสารสัญญา คังมูคยอลรู้ทัน วีแมรี่จึงตามไปทุกหนแห่ง และร่วมดื่มกับคังมูคยอลเพื่อหวังว่านักร้องอินดี้ขวัญใจสาวเกาหลีจะเมาและยอมเซ็นสัญญาให้ง่ายๆ แต่สุดท้ายเมากันทั้งคู่ กลับไปนอนอยู่ที่บ้านของวีแมรี่ด้วยกันตอนไหนก็ยังงงๆ  ทางด้านพ่อของวีแมรี่ไปเจอรุ่นพี่ที่จากกัน 20 ปี ไปเป็นเศรษฐีที่ญี่ปุ่น หวังให้ลูกชายแต่งงานกับวีแมรี่เพื่อผลทางด้านธุรกิจ												
พ่อกลับมาบอกข่าวลูกสาวที่บ้าน แต่วีแมรี่กลับอยู่บ้านกับนักร้องหนุ่มผมยาวหน้าสวย วีแมรี่บอกพ่อว่าเป็นแฟนเพราะไม่อยากแต่งงานกับเศรษฐีหนุ่ม												
เรื่องช่างวุ่นวายกลายเป็น หนึ่งสาว สองเจ้าบ่าว ที่มีสัญญาต่อกัน 100 วัน ผลัดกันอยู่กับวีแมรี่เด็กน่ารักเนื้อหอม มีหนุ่มรูปงามมารุมตอมเพื่อแต่งงานถึงสองคน

**ผู้กำกับการแสดง**
 Hong Suk Goo (홍석구)

**ตัวละครหลัก**
 มุน กึน-ย็อง แสดงเป็น  วีแมรี่- ชัง กึน-ซ็อก แสดงเป็น  คังมูคยอล- คิม แจ-อุก แสดงเป็น  บุนจังอิน - คิม ฮโย-จิน แสดงเป็น  ซอจุน - พัก จุน-กู แสดงเป็น  จังซุค - พัก แซงมุน แสดงเป็น  วีแดฮาน- ลี อายอน แสดงเป็น  แคมซอยอน

**อ้างอิง**
  ซีรีส์เกาหลี Mary Stayed Out All Night date=2011-10-24 
หมวดหมู่:ละครโทรทัศน์ช่องเคบีเอส‎
หมวดหมู่:ละครโทรทัศน์เกาหลีใต้ในปี พ.ศ. 2553
ภูภูมิ พงศ์ภาณุภาค

ภูภูมิ พงศ์ภาณุภาค (เกิด 20 ตุลาคม พ.ศ. 2534) เบลเบล แต่นิยมเรียกกันว่า เคน มีชื่อจริงแต่แรกเกิดว่า อดิพงษ์ พันละแหง เป็นนักแสดงและนายแบบชาวไทย มีชื่อเสียงจากผลงานภาพยนตร์เรื่อง 30 กำลังแจ๋ว แสดงคู่กับพัชราภา ไชยเชื้อ และได้รับรางวัลนักแสดงดาวรุ่งชายจากภาพยนตร์ดังกล่าว จากงานสยามดารา สตาร์ส อวอร์ดส์ 2012 และได้ขึ้นเป็นพระเอกละครเต็มตัวครั้งแรกในละครเรื่อง แรงเงา (2555)

**ประวัติ**
ภูภูมิเป็นชาวอำเภอบางระจัน จังหวัดสิงห์บุรีโดยกำเนิด เป็นบุตรคนเดียวของครอบครัว มารดาชื่อวารี อยู่นาน กับบิดาชื่อวัยพจน์ พันละแหง มารดาเป็นชาวสิงห์บุรี ส่วนบิดาเป็นชาวสระบุรี เริ่มเข้ารับการศึกษาระดับปฐมวัยและประถมศึกษาที่โรงเรียนอินทโมลีประทาน จังหวัดสิงห์บุรี ก่อนย้ายเข้ามากรุงเทพมหานครและเริ่มเข้าศึกษาระดับชั้นมัธยมศึกษาจากโรงเรียนกุนนทีรุทธารามวิทยาคมในแผนการเรียนศิลป์คำนวณ จบการศึกษาระดับปริญญาตรี คณะบริหารธุรกิจ สาขาการเงิน มหาวิทยาลัยหอการค้าไทย
เขามีชื่อจริงแต่แรกเกิดว่า อดิพงษ์ พันละแหง และชื่อเล่นเดิมที่มารดาตั้งให้คือ "เบลล์" หรือ "เบลเบล" แต่เมื่อเขาเข้าร่วมในสังกัดของศุภชัย ศรีวิจิตร เขาก็ได้รับการแนะนำจากศุภชัยให้เปลี่ยนชื่อเป็น อดิพงศ์ พงศ์ภาณุ, ธนะภูมิ พงศ์ภาณุ และภูภูมิ พงศ์ภาณุ ตามลำดับ โดยการเปลี่ยนชื่อครั้งหลังเขาได้เปลี่ยนชื่อเล่นเป็น "เคน" ส่วนชื่อจริงในบัตรประชาชนใช้ชื่อว่า "ภูภูมิ พันละแหง" ด้วยยังคงใช้สกุลเดิม ต่อมาช่วงปลายปี พ.ศ. 2561 ได้เปลี่ยนชื่อสกุลอีกครั้งเป็น ภูภูมิ พงศ์ภาณุภาค ครั้งนี้ใช้เป็นชื่อจริงตามบัตรประชาชนและในการแสดง โดยให้เหตุผลว่าดูยิ่งใหญ่ เดิมภูภูมินับถือศาสนาพุทธ เคยอุปสมบทเมื่อ พ.ศ. 2558 ได้รับฉายาธรรมว่า ภูมิธมฺโม แปลว่า ผู้มีธรรมดั่งแผ่นดิน ครั้นใน พ.ศ. 2564 เขาระบุว่าตนเองเปลี่ยนไปนับถือศาสนาคริสต์นิกายโปรเตสแตนต์
ภูภูมิเข้าวงการมาจากการถ่ายแบบและแสดงภาพยนตร์เรื่อง หอแต๋วแตก แหกกระเจิง ในปี พ.ศ. 2552 ตามด้วยเรื่อง เขี้ยวอาฆาต ผลงานของ พจน์ อานนท์ ต่อมาได้เข้าเป็นนักแสดงในสังกัดของศุภชัย ศรีวิจิตร และได้เป็นพระเอกสังกัดช่อง 3 ในโครงการ 4+1 แชนแนลทรี ซูเปอร์สตาร์ โดยมีผลงานละครเรื่องแรกคือ สามหนุ่มเนื้อทอง
ภูภูมิเข้ารับการศึกษาระยะสั้นที่สถานศึกษาในประเทศอังกฤษ เมื่อ พ.ศ. 2565

**ผลงาน**

**ละครโทรทัศน์**

**ภาพยนตร์**
2552 
หอแต๋วแตก แหกกระเจิง 
เบลเบล
2553 
เขี้ยวอาฆาต 
เคน
2554 
30 กำลังแจ๋ว 
ราสิต (ปอ)
2555 
สาระแน โอเซกไก 
ภูภูมิ พงศ์ภาณุ (เคน)
2561 
นาคี ๒ 
ทศพล
2563 
TheSkylessStars 
ชิคุมะ
2568 
ครุฑา นาคี 
อนิรุทธิ์

**มิวสิกวิดีโอ**

**เพลง**
 "รักให้รู้" ร้องร่วมกับ ปริญ สุภารัตน์ และ ปกรณ์ ฉัตรบริรักษ์ อัลบั้มเพลงประกอบละคร สามหนุ่มเนื้อทอง- "อุ่นใจ" ร้องร่วมกับ ปริญ สุภารัตน์, มาริโอ้ เมาเร่อ และปกรณ์ ฉัตรบริรักษ์ ในโครงการ 4+1 แชนแนลทรี ซูเปอร์สตาร์- "Happy Birthday ช่อง 3" ร้องร่วมกับ ณฐพร เตมีรักษ์

**คอนเสิร์ต**
 4+1 แชนแนลทรี ซูเปอร์สตาร์ (2555)- กีฟมีไฟว์: คอนเสิร์ตเกรดเอ (2557)- เลิฟอิสอินเดอะแอร์: แชนแนลทรีแชริตีคอนเสิร์ต ร่วมกับนักแสดงทางช่อง 3 (2560)

**รางวัล**

**อ้างอิง**

**แหล่งข้อมูลอื่น**
  เฟสบุ๊คแฟนคลับ-  อินสตาแกรมส่วนตัว-  อินสตาแกรมแฟนคลับ date=2012-11-28 -  ทวิตเตอร์แฟนคลับ-  เว็บไซต์แฟนคลับ date=2014-12-18 
หมวดหมู่:นักแสดงชายชาวไทย
หมวดหมู่:คริสต์ศาสนิกชนนิกายโปรเตสแตนต์ชาวไทย
หมวดหมู่:บุคคลจากศาสนาพุทธที่เปลี่ยนไปนับถือศาสนาคริสต์
หมวดหมู่:บุคคลจากอำเภอบางระจัน
หมวดหมู่:บุคคลจากคณะบริหารธุรกิจ มหาวิทยาลัยหอการค้าไทย
หมวดหมู่:บุคคลจากโรงเรียนเตรียมอุดมศึกษาน้อมเกล้ากุนนที
หมวดหมู่:นักแสดงอิสระชาวไทย
พระครูเทพสิทธิเทพาธิบดี (ทับ อินฺทโชโต)

หลวงพ่อทับ อินฺทโชโต (2390 - 2455) ยอดพระคณาจารย์ผู้ที่มีความแตกฉานในพระไตรปิฎกและวิชาอักขระสักยันต์ เลขยันต์ เป็นพระธรรมกถึกนามอุโฆษ เชี่ยวชาญการหล่อหลอมโลหะ ศิลปกรรมและสถาปัตยกรรมต่าง ๆ พระปิตตามหาอุตม์เนื้อโลหะของท่านได้รับความนิยมเป็นอันดับหนึ่งของวงการ พระเจ้าบรมวงศ์เธอ พระองค์เจ้าอาภากรเกียรติวงศ์ กรมหลวงชุมพรเขตอุดมศักดิ์ (สมัยที่ยังเป็นกรมหมื่น) ยังเคยเสด็จมาหาท่าน แม้แต่สมเด็จพระอริยวงศาคตญาณ สมเด็จพระสังฆราช (แพ ติสฺสเทโว) ในสมัยที่ยังเป็นพระธรรมโกษาจารย์ ก็มีความสนิทสนมชิดชอบกับหลวงพ่อ ได้แวะเวียนไปมาหาสู่กันเสมอ

**ประวัติ**
หลวงพ่อทับ อินฺทโชโต ท่านเกิดเมื่อวันเสาร์ที่ 6 มิถุนายน พ.ศ. 2389 ตรงกับวันขึ้น 13 ค่ำ เดือน 7 ปีมะเมีย ตรงกับรัชสมัยพระบาทสมเด็จพระนั่งเกล้าเจ้าอยู่หัว ณ บ้านคลองชักพระ อำเภอบางกอกน้อย จังหวัดธนบุรี (ฝั่งธนบุรี) ในปัจจุบัน เป็นบุตรคนโตของนายทิมและนางน้อย ปัทมานนท์ 
เมื่ออายุได้ 17 ปีบิดาได้นำไปฝากเป็นศิษย์ของพระปลัดแก้วซึ่งรักษาการเจ้าอาวาสวัดสุวรรณารามในช่วงก่อนที่พระศีลสารพิพัฒน์ (ศรี) จะย้ายจากวัดสุทัศเทพวรารามมาเป็นเจ้าอาวาสวัดสุวรรณาราม เพื่อเป็นศิษย์ร่ำเรียนหนังสือไทย และขอม เมื่อถัดมาปีหนึ่งเมื่อท่านมีอายุได้ 18 ปี ได้บรรพชาเป็นสามเณร ณรอยู่ศึกษาเล่าเรียนในสำนักพระปลัดแก้ว แล้วยังได้ศึกษาเพิ่มเติมกับพระอาจารย์พรหมน้อย และพระครูประสิทธิ์สุตคุณ ที่วัดอัมรินทร์อีกด้วย เมื่อมีอายุได้ 21 ปี ท่านได้เข้าพิธีอุปสมบทเป็นพระภิกษุเมื่อปี พ.ศ. 2411 ณ พัทธสีมาวัดตลิ่งชัน   มีพระอธิการม่วง วัดตลิ่งชันเป็นพระอุปัชฌาย์ พระปลัดแก้ว วัดทอง และพระอาจารย์พึ่ง วัดรวก เป็นพระคู่สวด ได้รับฉายาว่าอินฺทโชโต 
หลังจากอุปสมบทแล้ว ท่านได้ย้ายมาจำพรรษา อยู่ที่วัดทอง หากแต่ได้ร่ำเรียนวิปัสสนากรรมฐานและวิชาพุทธาคม ไสยศาสตร์จากพระอุปัชฌาย์มิได้ขาดจนกระทั่งสำเร็จ หลวงพ่อท่านมีนิสัยส่วนตัวคือชอบใฝ่ศึกษาหาความรู้อยู่เสมออาจารย์รูปใดที่มีชื่อเสียงได้ยินมาถึงตัวท่านไม่ว่าจะไกลลำบาก และท่านมักได้ศึกษาพระปริยัติธรรม อักขระขอม วิปัสสนาธุระมาโดยตลอดและยังออกธุดงค์ไปยังที่ต่าง ๆ ได้อย่างวิจิตรยิ่ง มักเขียนภาพมหาอุตม์พร้อมกับเลขยันต์โดยไม่ซ้ำแบบ เพื่อเตรียมไว้ปั้นหุ่นสำหรับพระ ที่จะสร้างเป็นองค์ ท่านแตกฉานในวิชาโลหะ แม้แต่กลุ่มช่างหล่อยังมาขอคำปรึกษาจากท่านอยู่เสมอ  ท่านได้รับตำแหน่งเจ้าอาวาสวัดสุวรรณารามเมื่อปี พ.ศ. 2450 และเป็นเจ้าอาวาสอยู่ 5 ปี ก็อาพาธ ตอนที่ท่านป่วยอยู่นั้น กรมหลวงชุมพร ลูกศิษย์ของท่าน เสด็จมาเยี่ยมและถวายแพทย์หลวงเพื่อทำการรักษาหลวงพ่อ หลวงพ่อทัพได้มรณภาพในวันที่ 9 ธันวาคม พ.ศ. 2455

**อ้างอิง**
หมวดหมู่:ภิกษุในสังกัดคณะสงฆ์มหานิกาย
หมวดหมู่:พระครูสัญญาบัตร
หมวดหมู่:เจ้าอาวาสวัดสุวรรณารามราชวรวิหาร
หมวดหมู่:บุคคลจากกรุงเทพมหานคร‎‎
คลองนครเนื่องเขต

ไฟล์:Phra Chonlathan Vinnicchai (1).png|thumb|พระชลธารวินิจฉัย (ฉุน ชลานุเคราะห์) หรือกัปตันฉุน แม่กองขุดคลองนครเนื่องเขต
คลองนครเนื่องเขต ขุดขึ้นตามพระราชประสงค์ของพระบาทสมเด็จพระจุลจอมเกล้าเจ้าอยู่หัว รัชกาลที่ 5 เพื่อช่วยย่นระยะทางระหว่างเมืองบางกอกและฉะเชิงเทรา
คลองเริ่มขุดตั้งแต่ปี พ.ศ. 2419 แล้วเสร็จปีถัดมา โดยทรงพระราชดำริว่าทางคลองแสนแสบจากกรุงเทพฯ ถึงเมืองฉะเชิงเทรานั้นยังมีที่อ้อมไกลอยู่ จึงมีพระบรมราชโองการดำรัสให้สมเด็จเจ้าพระยาบรมมหาศรีสุริยวงศ์ แต่งตั้งเจ้าพนักงานขุดคลอง ตั้งแต่ศาลากลางคลองแสนแสบตรงไปถึงปลายคลองท่าไข่ แขวงเมืองฉะเชิงเทรา ซึ่งสมเด็จเจ้าพระยาบรมมหาศรีสุริยวงศ์ ตั้งให้พระชลธารวินิจฉัย (ฉุน ชลานุเคราะห์) เป็นแม่กองได้ลงมือขุดตั้งแต่วันพุธเดือน 7 แรม 1 ค่ำ ปีชวด อัฐศกศักราช 1238 ตรงกับปีพ.ศ. 2419 ถึงวันพุธ เดือน 3 แรม 10 ค่ำ ปีฉลู นพศกศักราช 1239 ตรงกับปีพ.ศ. 2420 แล้วทรงพระกรุณาโปรดเกล้าฯ ให้พระยาวิเศษฤๅไชย ผู้ว่าราชการเมืองฉะเชิงเทรา จัดการเป็นพระราชพิธีเปิดคลอง ณ วันพุธ เดือน 4 แรม 2 ค่ำ ปีฉลู นพศกศักราช 1239 วันรุ่งขึ้นอ่านประกาศพระบรมราชโองการเปิดคลองนี้เป็นพระฤกษ์ให้มหาชนไปมาต่อไป พระราชทานนามว่า"คลองนครเนื่องเขตร์" ซึ่งมีความหมายว่าสุดเขตพระนคร เป็นคลองยาว 530 เส้น 10 วา หรือ 21.2 กิโลเมตร กว้าง 6 วา ลึก 4 ศอก เนื้อที่นาสองฝั่งคลอง 32,400 ไร่ สิ้นพระราชทรัพย์ 924 ชั่ง 5 ตำลึง หรือ 73,940 บาท 
คลองนครเนื่องเขตแยกจากคลองแสนแสบในเขตหนองจอก กรุงเทพมหานคร ไปสิ้นสุดที่แม่น้ำบางปะกง ตำบลคลองนครเนื่องเขต อ.เมืองฉะเชิงเทรา จ.ฉะเชิงเทรา ตลอดสองฝั่งคลองเรียงรายไปด้วยสุเหร่าและวัดเป็นจำนวนมาก ปัจจุบันได้ใช้เป็นคลองระบายน้ำในช่วงหน้าฝน เป็นเส้นทางคมนาคม และยังเป็นแหล่งท่องเที่ยวสำคัญของฉะเชิงเทรา มีตลาดโบราณคลองนครเนื่องเขตซึ่งมีอายุกว่าร้อยปีอยู่บริเวณที่คลองมาบรรจบกับแม่น้ำบางปะกง
ชาวบ้านบางคนเรียกคลองสายนี้ว่า คลองแสนแสบขุดใหม่

**อ้างอิง**
นครเนื่องเขต
นครเนื่องเขต
หมวดหมู่:โบราณสถานในกรุงเทพมหานคร
ออสเตรเลียนเชเพิร์ด

สุนัขออสเตรเลียนเชเพิร์ด
ออสเตรเลียนเชเพิร์ด (Australian Shepherd) เป็นสุนัขในสายพันธุ์สุนัขเลี้ยงแกะ ซึ่งมีกำเนิดอยู่ที่ประเทศสหรัฐอเมริกาฝั่งตะวันตก ชื่อ ออสเตรเลียนเชเพิร์ด เป็นเพราะว่าในอดีต ได้มีสุนัขพันธุ์นี้ ได้เดินทางมากับฝูงแกะจากประเทศออสเตรเลียโดยทางเรือมายังประเทศสหรัฐอเมริกา จึงทำให้ผู้คนเรียกกันว่า ออสเตรเลียนเชเพิร์ด สุนัขพันธุ์นี้ได้รับความนิยมอย่างมากหลังสมัยสงครามโลกครั้งที่ 2 โดยมีการนำไปแสดงในนิทรรศการต่าง ๆ รวมทั้งในภาพยนตร์ของวอลต์ ดิสนีย์

**ขนาดและรูปร่าง**
สุนัขออสเตรเลียนเชเพิร์ดเพศผู้มีน้ำหนักระหว่าง 23-29 กิโลกรัม เพศเมียมีน้ำหนักระหว่าง 18-25 กิโลกรัม ส่วนสูงวัดจากเท้าถึงศีรษะ เพศผู้มีส่วนสูงระหว่าง 50-59 เซนติเมตร เพศเมียมีส่วนสูงระหว่าง 45-53 เซนติเมตร มีอายุระหว่าง 12-15 ปี

**อ้างอิง**
 id=ISBN - id=ISBN - last=McCormick
*id=ISBN 978-1-59378-737-0

**หนังสืออ่านเพิ่ม**
 id=ISBN 0-86667-072-6- id=ISBN 1-57779-074-X- id=ISBN 978-157779-106-5 
หมวดหมู่:พันธุ์สุนัขที่มีต้นกำเนิดในสหรัฐ
หมวดหมู่:พันธุ์สุนัข
หมวดหมู่:พันธุ์สุนัขโลก
หมวดหมู่:สัตว์ที่พบในสหรัฐอเมริกา
หมวดหมู่:สุนัขในสหรัฐ
หมวดหมู่:สุนัขต้อนฝูงสัตว์
เดอะซิมส์ 3: เพตส์

เดอะซิมส์ 3 สัตว์เลี้ยงจอมยุ่ง (italic=yes) เป็นเกมในภาคเสริมของชุด เดอะซิมส์ 3 ในการเล่น วางจำหน่ายในประเทศไทยวันที่ 18 ตุลาคม พ.ศ. 2554 

**เนื้อหา**
ในชุดนี้ชาวซิมส์จะได้มีสัตว์เลี้ยง ของคุณเอง ทั้งสุนัขเฝ้าบ้านสุดโหดจนถึงเจ้าเหมียวจอมทำลายหรือม้าเพื่อนยากและอื่นๆ อีกมาก

มีระบบการสร้างความสัมพันธ์กับสัตว์เลี้ยง ด้วยการใช้ลักษณะนิสัยภายในของสัตว์แบบสุ่ม เข้าควบคุมสัตว์เลี้ยงเหล่านี้แล้วสัมผัสการใช้ชีวิตในโลกของพวกมัน พาซิมส์ของคุณและสัตว์เลี้ยงไปยังสถานที่พิเศษ
พิ่มสมาชิกใหม่ให้กับครอบครัวซิมส์ของคุณแล้วค้นพบความสนุกของการใช้ชีวิตในรูปแบบใหม่!

**ระบบเพิ่มเติม**
เมืองใหม่ Appaloosa Plains
เมืองสำหรับคนรักสัตว์ จำหน่ายและพัฒนาสายพันธุ์ และการฝึกฝนพร้อมอุปกรณ์สำหรับสัตว์เลี้ยงของคุณ
สัตว์เลี้ยงยิ่งมากก็ยิ่งสนุก
สร้างน้องหมาน้องเหมียวที่มีลักษณะเฉพาะได้หลากหลายรูปแบบและเป็นครั้งแรกที่คุณจะได้เลี้ยง — ม้า! คุณคิดว่าซิมส์ของคุณพร้อมสำหรับการทำให้ม้าป่าเชื่องแล้วหรือยัง?
เล่นเป็นสัตว์เลี้ยง 
ควบคุมเจ้าสัตว์เลี้ยงสี่ขาของคุณเพื่อวิ่งไล่ ขุดดิน วิ่งชน และอื่นๆ อีกมาก เป็นเพื่อนคู่ทุกข์คู่ยากหรือเป็นตัวป่วนชีวิตซิมส์ของคุณ!
สัตว์เลี้ยงมีลักษณะพิเศษของพวกมันเอง
ตั้งแต่ฉลาด กล้าหาญ เป็นมิตร ไปจนถึงกลัวน้ำ พยศ เป๋อเหลอ หรือ อ่อนโยน คล่องแคล่ว และว่องไว ซึ่งจะส่งผลต่อลักษณะนิสัยสัตว์เลี้ยงซิมส์ของคุณ
สัตว์เลี้ยงสามารถเรียนรู้ทักษะใหม่
ทั้งเจ้าเหมียวและเจ้าตูบสามารถเรียนรู้วิธีการออกล่า น้องหมาสามารถฝึกค้นหาสิ่งของและหาคู่เดทมาให้ซิมส์ของคุณ และม้าก็สามารถฝึกวิ่งแข่งและกระโดด
ซิมส์สามารถพาสัตว์เลี้ยงออกนอกบ้าน
พาเจ้าตูบไปสวนสาธารณะ นำเจ้าเหมียวไปเที่ยวห้องสมุด หรือขี่ม้าไปยังศูนย์สำหรับขี่ก็ได้

**อายุสัตว์เลี้ยง**
Dog
Cat
Horse

**อ้างอิง**

**แหล่งข้อมูลอื่น**
 เว็บไซต์อย่างเป็นทางการ:
**  the sims 3 pets 
หมวดหมู่:วิดีโอเกมที่ออกวางจำหน่ายในปี พ.ศ. 2554
หมวดหมู่:เกมสำหรับวินโดวส์
หมวดหมู่:เกมสำหรับแมคโอเอส
หมวดหมู่:เกมจากค่ายอิเล็กทรอนิก อาตส์
วัดพระธาตุดอยคำ

วัดพระธาตุดอยคำ เป็นวัดสำคัญในจังหวัดเชียงใหม่ อายุเก่าแก่กว่า 1,300 ปี ตั้งอยู่บริเวณดอยคำ ด้านหลังอุทยานหลวงราชพฤกษ์ ห่างจากตัวเมืองประมาณ 10 กิโลเมตร วัดพระธาตุดอยคำมีความสูงจากระดับที่ราบเชียงใหม่ราว 140 เมตร และมีความสูงจากระดับน้ำทะเลปานกลาง 465 เมตร วัดพระธาตุดอยคำมีลานชมวิวที่สามารถมองเห็นวิวทิวทัศน์รอบเมืองเชียงใหม่ และยังเป็นที่ประดิษฐานพระเจ้าทันใจซึ่งมีอายุเก่าแก่กว่าห้าร้อยปี

**ประวัติ**
วัดพระธาตุดอยคำสร้างในปี พ.ศ. 1230 รัชสมัยพระนางจามเทวีกษัตริย์แห่งหริภุญชัย โดยพระโอรสทั้ง 2 เป็นผู้สร้าง ประกอบด้วยเจดีย์บรรจุพระบรมสารีริกธาตุของพระพุทธเจ้า ศาลาการเปรียญกุฏิสงฆ์ และพระพุทธรูปปูนปั้น เดิมชื่อวัดสุวรรณบรรพต แต่ชาวบ้านเรียกว่า "วัดดอยคำ" 
พ.ศ. 2509 ขณะนั้นวัดดอยคำเป็นวัดร้าง ต่อมากรุแตกชาวบ้านพบโบราณวัตถุหลายชิ้น เช่น พระรอดหลวง พระหินทรายปิดทององค์ใหญ่ พระสามหมอ (เนื้อดิน) ซึ่งนำมาประดิษฐานไว้ ณ วัดพระธาตุดอยคำ พระธาตุดอยคำนอกจากจะเป็นที่สักการบูชาของคนท้องถิ่นแล้ว ยังเป็นสัญลักษณ์อีกแห่งหนึ่งของการบินไทยที่ใช้กำหนดพื้นที่ทางสายตา ก่อนที่จะนำเครื่องบินลงจอดที่สนามบินเชียงใหม่
ประจำทุกปี โดยยึดถือเอาวันแรม 7 ค่ำ 8 ค่ำ หลังวันวิสาขบูชาทุกปี เป็นวันสรงน้ำพระธาตุ ซึ่งถือว่าเป็นวันถวายพระเพลิงพระพุทธศรีระของ สมเด็จพระสัมมาสัมพุทธเจ้า (หลังเสด็จดับขันธปรินิพพานได้ 8 วัน) ถือเป็นวันสำคัญในพระพุทธศาสนาวันหนึ่ง ตรงกับวันแรม 8 ค่ำ เดือนวิสาขะ (เดือน 6 ของไทย) ทางวัดพระธาตุดอยคำ จึงยึดถือเอาวันนี้จัดงาน และพิธีสรงน้ำเพื่อรำลึกนึกถึง พุทธคุณ ธรรมคุณ สังฆคุณ ที่ท่านได้สร้างเผยแพร่พระพุทธศาสนาเอาไว้ครับ

**ตำนาน**
เทือกเขาถนนธงชัย ด้านทิศตะวันตกบนเทือกเขาเหล่านั้นจะเป็นที่ประดิษฐานขององค์พระเจดีย์สำคัญและเก่าแก่ คู่บ้านคู่เมืองเชียงใหม่ถึง 2 องค์พระเจดีย์ แต่ละแห่งถูกสถาปนาขึ้นโดยพระมหากษัตริย์ในสมัยหริภุญชัยและล้านนาตามลำดับ หนึ่งในนั้นคือพระธาตุดอยคำ อยู่บนยอดเขาเล็กๆ ทางทิศตะวันตกเฉียงใต้ของตัวเมืองเชียงใหม่ เรียกว่า “พระธาตุดอยคำ” เคยเป็นที่อยู่อาศัยของยักษ์สองผัวเมีย ชื่อ จิคำและตาเขียวมาก่อน ซึ่งต่อมาชาวบ้านได้เรียกยักษ์ทั้งสองนี้ว่า “ปู่แสะย่าแสะ” ปู่แสะย่าแสะมีลูก 1 คน ชื่อว่า “สุเทวฤๅษี” เหตุที่ได้ชื่อว่าดอยคำ เนื่องจากศุภนิมิตที่ยักษ์ทั้งสองได้รับพระเกศาธาตุจากพระพุทธเจ้า เกิดฝนตกหนักหลายวัน ทำให้น้ำฝนเซาะและพัดพาแร่ทองคำบนไหล่เขา และลำห้วยไหลลงสู่ปากถ้ำเป็นจำนวนมาก จึงเรียกภูเขาลูกนี้ว่า “ดอยคำ”
จากตำนานหลายฉบับได้กล่าวว่า เทวดาได้นำพระเกศาธาตุที่พระพุทธเจ้าได้ประทานแก่ปู่แสะและย่าแสะ นำขึ้นมาฝังและก่อสถูปไว้บนดอยแห่งนี้ และต่อมาในปี พ.ศ. 1230  เจ้ามหันตยศและเจ้าอนันตยศ สองพระโอรสแฝดของพระนางจามเทวีแห่งหริภุญชัยได้ขึ้นมาก่อเจดีย์ครอบพระสถูปเกศานั้นไว้

**อ้างอิง**
พระธาตุดอยคำ
ดอยคำ
หมวดหมู่:โบราณสถานในจังหวัดเชียงใหม่
1.display=title
ข้อมูลจากตำนานวัดพระธาตุดอยคำ ฉบับวัดพระธาตุดอยคำ1230
แม่แบบ:เหตุการณ์ปัจจุบัน/2554 ตุลาคม 12

เดนนิส แม็กคาลิสแตร์ ริตชี ผู้สร้างโปรแกรมภาษาคอมพิวเตอร์ ภาษาซี และเป็นหนึ่งในผู้ร่วมสร้างระบบปฏิบัติการยูนิกซ์ ถูกพบว่าเสียชีวิตแล้วด้วยวัย 70 ปี ( ผู้จัดการออนไลน์,  NY times)
}